ddrg/super_eurlex huggingface dataset:
KIRJALLINEN KYSYMYS E-3860/02 esittäjä(t): Mogens Camre (UEN) komissiolle. Komission jäsenten vähemmistön päätös sopimusluonnoksen laatimisesta.



Virallinen lehti nro 280 E , 21/11/2003 s. 0029 - 0029



KIRJALLINEN KYSYMYS E-3860/02 esittäjä(t): Mogens Camre (UEN) komissiolle (10. tammikuuta 2003) Aihe: Komission jäsenten vähemmistön päätös sopimusluonnoksen laatimisesta Komissio on tunnetusti kollegio, joka ulospäin tekee päätöksensä yksimielisesti. Tämä edellyttää, että komission puheenjohtaja ja yksittäiset jäsenet eivät toimi omin päin. Jos he kuitenkin tekevät näin, ehdotusta voidaan pitää pätemättömänä. Komission jäsen Vitorino viittasi vallan kolmijakoa koskeviin Montesquieun periaatteisiin. Tätä on täysin mahdotonta ymmärtää, koska vallan jakamiseen lainsäädäntö-, toimeenpano- ja tuomiovaltaan ei sisälly ajatusta siitä, että virkamiehillä olisi oikeus toimia omin päin. Miten komission jäsenten vähemmistö voi päättää sopimusluonnoksen laatimisen aloittamisesta, ilman että asiaa on esitetty koko komissiolle? Romano Prodin komission puolesta antamayhteinen vastauskirjallisiin kysymyksiin E-3860/02, E-3902/02 ja E-0034/03 (17. maaliskuuta 2003) Komission virkamiehistä koostuva työryhmä laati puheenjohtaja Prodin yhteisymmärryksessä komission jäsenten Barnier'n ja Vitorinon kanssa esittämästä pyynnöstä toteutettavuusselvityksen Kannanotto Euroopan unionin alustavaan perustuslakiluonnokseen. Puheenjohtaja ilmoitti kollegion muille jäsenille kyseisen valmisteluasiakirjan laatimisesta, mutta sen sisällöstä ei kollegiossa ole keskusteltu eikä se siis sido komissiota. Jokainen komission jäsen voi omalla erityisellä vastuualueellaan ja puheenjohtaja kaikissa unionin toiminnan kannalta merkityksellisissä kysymyksissä pyytää komission yksiköitä laatimaan mm. valmistelevia asiakirjoja, tausta-asiakirjoja ja toteutettavuusselvityksiä. Kollegion päätöstä ei tarvita sellaisen työn aloittamiseen, joka kuuluu komission yksiköiden tavanomaiseen päätösten ja kannanottojen valmisteluun. Puheenjohtaja Prodi sekä komissaarit Barnier ja Vitorino katsoivat, että selvityksen laatiminen Euroopan perustuslain toteutettavuudesta olisi hyödyllinen komission kannanottoja varten Euroopan tulevaisuutta käsittelevässä valmistelukunnassa. Selvityksen ensimmäisellä sivulla ovat sen laatineiden virkamiesten nimet. Komission yleiskulujen lisäksi selvityksestä ei aiheutunut muita kuluja.
KIRJALLINEN KYSYMYS E-3470/02 esittäjä(t): Luis Berenguer Fuster (PSE) komissiolle. Sähkön myyntitulojen vaje mahdollisuus laittomaan valtiontukeen?.



Virallinen lehti nro 268 E , 07/11/2003 s. 0035 - 0035



KIRJALLINEN KYSYMYS E-3470/02 esittäjä(t): Luis Berenguer Fuster (PSE) komissiolle (6. joulukuuta 2002) Aihe: Sähkön myyntitulojen vaje mahdollisuus laittomaan valtiontukeen? Hallitus on ilmoittanut sähkötariffeja koskevasta esityksestä, jossa yhtiöiden tulovajetta hyvitettäisiin vuosina 20032010 uudella tariffin osatekijällä, jonka yhtiöt voivat laillisesti veloittaa. Ehdotus saattaa hyvinkin olla Espanjan hallituksen uusi yritys myöntää epäsuoraa tukea Espanjan sähköyhtiöille oikeuttamalla ne järjestelyyn, josta hallituksen täytyi luopua CTC:den kohdalla komission selkeän kannan takia. Katsooko komissio, että mainittu suunnitelma saattaa merkitä laittoman valtiontuen antamista Espanjan sähköyhtiöille? Mario Montin komission puolesta antama vastaus (24. tammikuuta 2003) Komissio päätti 25. heinäkuuta 2001(1) olla vastustamatta valtiontukia koskevien sääntöjen perusteella Espanjan sähkömarkkinoihin liittyvää siirtymäkausijärjestelyä, joka koskee kilpailun piiriin siirtymisestä aiheutuvia kustannuksia. Komissio ei ole tietoinen Espanjan uuden sähkötariffijärjestelmän lopullisesta muodosta. Espanjan viranomaisten alustavien selvitysten mukaan ei kuitenkaan vaikuta siltä, että uusi järjestelmä sisältäisi tässä vaiheessa olennaisia muutoksia kilpailun piiriin siirtymisestä aiheutuvia kustannuksia koskevaan tukiohjelmaan, etenkään kustannusten kokonaismäärään tai tukiohjelman soveltamisen enimmäisaikaan. Näin ollen EY:n perustamissopimuksen 88 artiklan 3 kohdan mukainen uusi ilmoitus järjestelmästä ei vaikuta tarpeelliselta. Komissio aikoo joka tapauksessa valvoa, että Espanjan viranomaiset noudattavat 25. heinäkuuta 2001 tehdyn komission päätöksen ehtoja, ja tätä varten se perehtyy kertomuksiin, jotka Espanjan viranomaisten on toimitettava komissiolle vuosittain päätöksen soveltamisesta ja kilpailun piiriin siirtymisestä aiheutuvien kustannusten täytäntöönpanosääntöjä koskevista lain- tai asetuksenmuutoksista. (1) Komission päätös, tehty 25 päivänä heinäkuuta 2001, tuesta N:o NN 49/99 (Espanja), EYVL C 268, 22.9.2001. Päätöksen teksti on julkaistu seuraavalla Internet-sivulla: http://europa.eu.int/comm/secretariat_general/sgb/state_aids.
KIRJALLINEN KYSYMYS E-3019/02 esittäjä(t): Hanja Maij-Weggen (PPE-DE) komissiolle. Ihmisoikeudet ja demokratia Burmassa.



Virallinen lehti nro 268 E , 07/11/2003 s. 0026 - 0027



KIRJALLINEN KYSYMYS E-3019/02 esittäjä(t): Hanja Maij-Weggen (PPE-DE) komissiolle (23. lokakuuta 2002) Aihe: Ihmisoikeudet ja demokratia Burmassa Onko komissio tietoinen, että Burman ihmisoikeustilanne on edelleen huolestuttava ja huolimatta joidenkin poliittisten vankien vapauttamisesta, poliittisista syistä vangittuja henkilöitä on edelleen yli 1 500. Onko komissio myös tietoinen, että uskonnollisten vähemmistöjen sortaminen on yleistynyt huomattavasti Burmassa viime vuosina? Onko komissio valmis käyttämään nykyisiä pakotteita ja pyrkimään vaikuttamaan Burman viranomaisiin, jotta ihmisoikeustilannetta edistetään rakentavasti ja demokratia saatetaan jälleen voimaan? Christopher Pattenin komission puolesta antama vastaus (26. marraskuuta 2002) Kuten jo useaan otteeseen on todettu, komissio on syvästi huolestunut tilanteesta Burmassa/Myanmarissa ja sotilashallinnon maalle ja sen tulevaisuudelle aiheuttamista vahingoista. Komissio on tietoinen kertomuksista, jotka koskevat väitteitä Burman/Myanmarin sotilashallinnon etnisiin vähemmistöryhmiin kohdistamista vainoista, ja ilmoittaa olevansa edelleen erittäin huolestunut maan ihmisoikeustilanteesta erityisesti etnisten vähemmistöjen asuttamilla alueilla. Unionin troikka toisti nämä huolenaiheet Burman hallitukselle vieraillessaan Burmassa/Myanmarissa syyskuussa 2002. Troikka vaati Burman hallitusta myös vapauttamaan kaikki loputkin poliittiset vangit ja poistamaan jäljellä olevat ilmaisu-, liikkumis- ja kokoontumisvapautta koskevat poliittiset rajoitukset. Unionin Burmasta/Myanmarista määrittelemä yhteinen kanta(1) on tiukka. Yhteinen kanta hyväksyttiin ensimmäistä kertaa vuonna 1996(2) ja se on vahvistettu sen jälkeen useaan otteeseen. Se sisältää vuonna 1990 asetetun aseita koskevan saarron, puolustusyhteistyön lopettamisen vuodesta 1991 sekä kaiken kahdenvälisen tuen lopettamisen tarkasti määriteltyä humanitaarista apua lukuun ottamatta. Unioni on myös asettanut viisumikiellon sotilashallinnon jäsenille, hallituksen jäsenille, sotavoimien ja turvallisuusjoukkojen johtavassa asemassa oleville jäsenille ja heidän perheenjäsenilleen sekä pidättäytynyt hallitusten korkean tason kahdenvälisistä vierailuista Burmaan/Myanmariin. Unionin kauppaetuudet, joita yleensä myönnetään vähiten kehittyneille maille, poistettiin erikseen Burman/Myanmarin osalta vuonna 1997 pakkatyövoiman käytön takia. Tämä merkitsee myös sitä, että maa ei ole kuulu vuonna 2001 käynnistetyn unionin Kaikki paitsi aseet -aloitteen piiriin. Yhteisen kannan voimassaoloa jatkettiin vielä kuudella kuukaudella pakotteita muuttamatta 21. lokakuuta 2002. Komissio tukee täysimääräisesti neuvoston päätelmiä, joissa unioni vaatii jälleen demokratian palauttamista, kansallisen sovinnonteon jatkamista ja ihmisoikeuksien suojelemista Burmassa/Myanmarissa. (1) EYVL L 285, 23.10.2002. (2) EYVL L 287, 8.11.1996.
KIRJALLINEN KYSYMYS P-3748/02 esittäjä(t): Francesco Speroni (NI) neuvostolle. Jäsenvaltioiden väestö.



Virallinen lehti nro 222 E , 18/09/2003 s. 0103 - 0104



KIRJALLINEN KYSYMYS P-3748/02 esittäjä(t): Francesco Speroni (NI) neuvostolle (13. joulukuuta 2002) Aihe: Jäsenvaltioiden väestö Nizzan sopimuksen liitteenä olevissa pöytäkirjoissa on käytetty ilmausta Euroopan unionin kokonaisväestö täsmentämättä sen kattavuutta. Viittaako tämä Euroopan unionin osalta ainoastaan Euroopan unionin kansalaisuuden saaneiden asukkaiden kokonaismäärään, asukkaiden kokonaismäärään, mukaan lukien asukkaat, joilla ei ole unionin kansalaisuutta, tai johonkin muuhun? Miten Euroopan unionin väestönlaskennassa otetaan huomioon kansalaiset, jotka asuvat unionin ulkopuolella? Mitä seuraavista hypoteeseista käytetään jäsenvaltioiden väestönlaskennassa, jotta 62 prosentin päätösvaltaisuus voitaisiin todeta: a) kaikki asukkaat kyseisessä jäsenvaltiossa kansalaisuudesta huolimatta b) kaikki asukkaat, joilla on kyseisen jäsenvaltion kansalaisuus tai jonkin toisen jäsenvaltion kansalaisuus c) ainoastaan jäsenvaltiossa asuvat kansalaiset d) ainoastaan jäsenvaltiossa asuvat kansalaiset tai jotka asuvat jossakin toisessa jäsenvaltiossa e) kaikki jäsenvaltion kansalaiset asuinpaikasta riippumatta f) jokin muu laskentamuoto? Vastaus (8. toukokuuta 2003) Neuvosto ei ole vielä käsitellyt asian tätä puolta, mutta aikoo tarkastella näitä erityisiä kysymyksiä ja niiden vaikutuksia hyvissä ajoin ennen 1. päivää marraskuuta 2004, jolloin kyseinen kriteeri tulee voimaan. Neuvosto toteaa samassa yhteydessä kysyjälle, että unionissa käytetään Eurostatin toimittamia tilastotietoja.
KIRJALLINEN KYSYMYS P-2365/02 esittäjä(t): Mark Watts (PSE) komissiolle. Hylkeenpoikasten teurastus Vienanmerellä Venäjällä.



Virallinen lehti nro 242 E , 09/10/2003 s. 0018 - 0018



KIRJALLINEN KYSYMYS P-2365/02 esittäjä(t): Mark Watts (PSE) komissiolle (26. heinäkuuta 2002) Aihe: Hylkeenpoikasten teurastus Vienanmerellä Venäjällä Voiko komissio ilmoittaa, montako hylkeenpoikasta Vienanmerellä on tapettu vuonna 2001? Voiko komissio ottaa ensi tilassa kyseisen asian esille Venäjän viranomaisten kanssa? Christopher Pattenin komission puolesta antama vastaus (27. elokuuta 2002) Hylkeenpoikasten kohtelu Vienanmerellä on ollut viime vuosien jatkuva huolenaihe. Komissio on ottanut asian esille Venäjän viranomaisten kanssa useaan otteeseen kumppanuus- ja yhteistyösopimuksen yhteydessä, ja jatkaa sen esille ottamista edelleen. Komissiolla ei ole tietoa Vienanmerellä kuolleiden kuuttien määrästä eikä kuolemien syistä. Venäjän viranomaisia on lähestytty, mutta he ovat tähän mennessä ilmaisseet, ettei heillä ole tätä tietoa.
KIRJALLINEN KYSYMYS P-3184/02 esittäjä(t): Robert Evans (PSE) komissiolle. Vammaisen elämisavustus.



Virallinen lehti nro 242 E , 09/10/2003 s. 0048 - 0048



KIRJALLINEN KYSYMYS P-3184/02 esittäjä(t): Robert Evans (PSE) komissiolle (31. lokakuuta 2002) Aihe: Vammaisen elämisavustus Vastauksena edelliseen kysymykseeni E-1347/02(1) komission jäsen Diamantopoulou totesi, että komissiossa tutkitaan parhaillaan tiettyjen etuuksien (mm. vammaisen elämisavustuksen) jättämistä edelleen asetuksen (ETY) N:o 1408/71(2) ulkopuolelle. Voisiko komissio kertoa, onko asiassa tapahtunut edistystä, ja milloin se odottaa saavansa tutkimuksensa päätökseen? (1) EYVL C 277 E, 14.11.2002, s. 191. (2) EYVL L 149, 5.7.1971, s. 2. Anna Diamantopouloun komission puolesta antama vastaus (6. joulukuuta 2002) Komissio on käynyt useiden jäsenvaltioiden kanssa kahdenvälisiä keskusteluja asetuksen (ETY) N:o 1408/71(1) liitteessä II a luetelluista eduista, jotka ovat poikkeuksia ulkomaille siirtämisen periaatteesta. Yhdistyneen kuningaskunnan tapauksessa niihin sisältyy vammaisen elämisavustus. Näistä keskusteluista komissio on saanut lisätietoja kyseisistä etuuksista. Komissio harkitsee nyt lainsäädäntöehdotusta asetuksen (ETY) 1408/71 ja erityisesti sen liitteen II a täydentämistä. Tällaisen ehdotuksen tarkoituksena olisi poistaa liitteestä II a etuudet, jotka eivät täytä Euroopan yhteisöjen tuomioistuimen määritelmän mukaisia erityisyyden ja maksuihin perustumattomuuden kriteerejä. Ennakkoarvioiden mukaan komissio laatii ehdotuksen kevääseen 2003 mennessä, ja jos se hyväksytään, komissio esittelee sen neuvostolle ja parlamentille. (1) Neuvoston asetus (EY) N:o 118/97, annettu 2 päivänä joulukuuta 1996, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun asetuksen (ETY) N:o 1408/71 muuttamisesta ja saattamisesta ajan tasalle (EYVL L 28, 30.1.1997).
KIRJALLINEN KYSYMYS E-3584/02 esittäjä(t): Camilo Nogueira Román (Verts/ALE) neuvostolle. Erika-lainsäädäntöpaketit ja USA:n Oil Pollution Act -laki vuodelta 1990.



Virallinen lehti nro 222 E , 18/09/2003 s. 0086 - 0086



KIRJALLINEN KYSYMYS E-3584/02 esittäjä(t): Camilo Nogueira Román (Verts/ALE) neuvostolle (13. joulukuuta 2002) Aihe: Erika-lainsäädäntöpaketit ja USA:n Oil Pollution Act -laki vuodelta 1990 Mistä syystä komissio ei sisällyttänyt Erika-öljytankkerin aiheuttaman onnettomuuden jälkeen ja jo aikaisemmin perättäisten Galician rannikolla tapahtuneiden Polycomander-, Aegean Sea-, Urquiola- ja Casón-alusten aiheuttamien onnettomuuksien jälkeen Erika-lainsäädäntöpaketteihin tiukkoja rahoitus- ja turvallisuustakuita, joita vaaditaan laivanvarustajilta ja aluksilta USA:ssa vuonna 1990 Exxon Valdezin onnettomuuden vuoksi säädetyn Oil Pollution Act -lain nojalla? Yhteinen vastauskirjallisiin kysymyksiin E-3563/02, E-3581/02, E-3582/02, E-3583/02,E-3584/02, E-3587/02, E-3589/02, E-3625/02 ja E-3761/02 (5. ja 6. toukokuuta 2003) Neuvosto pyytää arvoisia parlamentin jäseniä tutustumaan puheenjohtajavaltion vuoden 2002 joulukuussa pidetyssä Euroopan parlamentin täysistunnossa neuvoston puolesta antamaan julkilausumaan, jossa käsitellään kaikkia heidän esittämissään kysymyksissä esiin tuotuja seikkoja, sekä vastauksiin, jotka neuvosto antoi Josu Ortuondo Larrean, Manuel Medina Ortegan, Camilo Nogueira Románin ja John Cushnahanin kirjallisiin kysymyksiin nro H-0833/02, H-0839/02, H-0847/02 ja H-0871/02 kyselytunnilla Strasbourgissa 15. tammikuuta 2003.
KIRJALLINEN KYSYMYS E-3528/02 esittäjä(t): Amalia Sartori (PPE-DE) neuvostolle. Epäsuora rahoitus Burman hallitukselle.



Virallinen lehti nro 222 E , 18/09/2003 s. 0081 - 0082



KIRJALLINEN KYSYMYS E-3528/02 esittäjä(t): Amalia Sartori (PPE-DE) neuvostolle (10. joulukuuta 2002) Aihe: Epäsuora rahoitus Burman hallitukselle Tupakkamarkkinoilla toimiva kansainvälinen yritys British American Tobacco, jonka kotipaikka on Lontoossa, on yksi suurimpia englantilaisia investoijia Burmassa (Myanmar). British American Tobacco hallinnoi Rothmansia, jolla puolestaan on Economic Holding Myanmarin kanssa yhteisyritys suhteessa 40/60 prosenttia. Tämä yritys kuuluu sotilashallitukselle, joka on surullisen kuuluisa jatkuvista ihmisoikeusrikkomuksista. Vuodesta 1962 alkaen Burmassa on ollut vallassa sotilasdiktatuuri, joka on syyllistynyt kidutukseen, pahoinpitelyihin, vangitsemisiin, pakkotyöhön ja lukuisiin miesten, naisten ja lasten murhiin. Lisäksi Burma on maa, jossa on eniten lapsisotilaita maailmassa. British American Tobacco on investointiensa välityksellä osallisena diktatuurihallinnossa, vahvistaa sitä ja myötävaikuttaa sen vallassa pysymiseen. Mitä neuvosto aikoo tehdä tällaisen rahoitustuen suhteen, jota annetaan hallinnolle, jota yleisesti pidetään syyllisenä rikoksiin ihmiskuntaa vastaan, ja jota antaa yksi unionin jäsenvaltioista ja siten koko unioni? Vastaus (5. ja 6. toukokuuta 2003) 1. Vuodesta 1996 lähtien neuvosto on hyväksynyt useita Burmaa koskevia yhteisiä kantoja. Mainittakoon erityisesti 28. lokakuuta 1996 määritelty yhteinen kanta 96/635/YUTP(1), jonka voimassaoloa on jatkettu ja jota muutettu 26. huhtikuuta 2000 hyväksytyllä yhteisellä kannalla 2000/346/YUTP(2) sekä 21. lokakuuta 2002 hyväksytyllä yhteisellä kannalla 2000/831/YUTP(3). Voimassa olevaan, neuvoston 21. lokakuuta 2002 hyväksymään yhteiseen kantaan 2002/831/YUTP sisältyy useita kohdennettuja pakotteita Burman hallintoa vastaan, mukaan lukien Burman hallituksen nykyisiä ja entisiä jäseniä, Burman valtion rauhan ja kehityksen neuvoston (SPDC) jäseniä, Burman valtion lain ja järjestyksen palauttamisesta vastaavan neuvoston entisiä jäseniä sekä puolustusvoimien johtohenkilöitä koskeva viisumikielto ja varojen jäädyttäminen. 2. Neuvosto ei kuitenkaan ole ottanut kantaa eurooppalaisten yritysten mahdollisiin investointeihin Burmassa eikä ole keskustellut B.A.T./Rothmansin yhteisyrityksestä Economic Holding Myanmarin kanssa. (1) EYVL L 287, 8.11.1996, s. 12. (2) EYVL L 122, 24.5.2000, s. 15. (3) EYVL L 285, 23.10.2002, s. 711.
KIRJALLINEN KYSYMYS E-2871/02

esittäjä(t): Charles Tannock (PPE-DE), Neil Parish (PPE-DE)ja Theresa Villiers (PPE-DE) komissiolle

(11. lokakuuta 2002)

Aihe: Ranskan asettama lainvastainen kielto brittiläisen naudanlihan tuonnille

Ranskan hallituksen kerrotaan harkitsevan lainvastaisen brittiläistä naudanlihaa koskevan tuontikiellon poistamista. Tuontikielto on ollut voimassa yli kahden vuoden ajan. Aikooko komissio määrätä Ranskalle sakon, vaikka kielto poistettaisiinkin? Mikäli aikoo, onko sakko takautuva?

Voiko komissio vahvistaa, että mikäli se ei määrää Ranskalle rangaistusta, Yhdistyneen kuningaskunnan hallitus on perussopimusten mukaisesti oikeutettu vetoamaan Euroopan yhteisöjen tuomioistuimeen muutoksen hakemiseksi?

David Byrnen komission puolesta antama vastaus

(11. joulukuuta 2002)

Euroopan yhteisön perustamissopimuksen 228 artiklassa määrätään, että jos jäsenvaltio ei toteuta yhteisön tuomioistuimen tuomion täytäntöön panemiseksi tarvittavia toimenpiteitä komission asettamassa määräajassa, komissio voi saattaa asian yhteisön tuomioistuimen käsiteltäväksi Komissio yksilöi samalla sen kiinteämääräisen hyvityksen tai uhkasakon määrän, joka asianomaisen jäsenvaltion tulisi komission käsityksen mukaan suorittaa. Jos tuomioistuin toteaa 228 artiklan menettelyn mukaisessa tuomiossaan, ettei jäsenvaltio ole noudattanut sen tuomiota alkuperäisessä tapauksessa, tuomioistuin voi määrätä jäsenvaltion suorittamaan kiinteämääräisen hyvityksen tai uhkasakon. Tuomioistuimen päätös ei välttämättä vastaa komission ehdotusta.

Komissio käynnisti asianmukaisesti 228 artiklan mukaisen menettelyn Ranskaa vastaan parlamentin jäsenten mainitsemasta naudanlihaa koskevasta tuontikiellosta. Samalla komissio ilmoitti tuomioistuimelle, mikä olisi sen mielestä tässä tapauksessa sopivansuuruinen uhkasakko. Ennen kuin tuomioistuin ehti antaa tuomiotaan, Ranska hyväksyi säädöksen, joka on asiaan sovellettavan yhteisön oikeuden velvoitteiden mukainen. Komissio tutki Ranskan lainsäädännön huolellisesti ja päätyi tutkinnassaan siihen tulokseen, että asiaan kuuluvat yhteisön oikeuden vaatimukset oli täytetty. Komissio keskeytti näin ollen Ranskaa vastaan käynnistämänsä menettelyn ja pyysi Ranskaa maksamaan kaikki menettelystä aiheutuneet kustannukset.

Otettuaan huomioon viime aikaisista tapauksista (myös parlamentin jäsenten mainitsemasta tapauksesta) saadut kokemukset komissio päätti äskettäin tarkastella uudelleen suhtautumistaan 228 artiklan soveltamiseen. Tarkoituksena on tutkia, miten tuomioistuimen tuomioiden tehokkuutta voidaan parantaa käyttämällä kaikki kiinteämääräisten hyvitysten tai uhkasakkojen tarjoamat mahdollisuudet.

Euroopan yhteisön perustamissopimuksen 227 artiklassa annetaan jäsenvaltiolle mahdollisuus saattaa asia yhteisön tuomioistuimen käsiteltäväksi, jos jäsenvaltio katsoo, että toinen jäsenvaltio on jättänyt täyttämättä perustamissopimuksen mukaisen velvollisuuden. Vaikka tuomioistuin antaisi asiasta myönteisen päätöksen, kyseisen artiklan mukaisessa menettelyssä ei määrätä taloudellisia korvauksia menettelyn käynnistäneelle jäsenvaltiolle.
KIRJALLINEN KYSYMYS P-2950/02 esittäjä(t): Juan Ojeda Sanz (PPE-DE) komissiolle. Tutkintotodistusten akateemisen tunnustamisen kansallisten tiedotuskeskusten verkko (NARIC).



Virallinen lehti nro 222 E , 18/09/2003 s. 0031 - 0031



KIRJALLINEN KYSYMYS P-2950/02 esittäjä(t): Juan Ojeda Sanz (PPE-DE) komissiolle (14. lokakuuta 2002) Aihe: Tutkintotodistusten akateemisen tunnustamisen kansallisten tiedotuskeskusten verkko (NARIC) Komission aloite luoda tutkintotodistusten akateemisen tunnustamisen kansallisten tiedotuskeskusten verkko (NARIC) vuonna 1984 osoittaa, että Euroopan unioni pyrkii antamaan neuvoja ja luotettavia tietoja ulkomailla saatujen akateemisten arvonimien, tutkintotodistusten ja suoritettujen opintojen yhdenmukaistamisesta. Aloite on edistänyt opiskelijoiden liikkuvuutta Euroopassa. Vuodesta 1984 lähtien on tehty uudistuksia ja asetettu uusia tavoitteita, joista tärkein on yli 30 valtion ministerin tahdonilmaus luoda vuoteen 2010 mennessä Bolognan julistuksen mukainen eurooppalainen korkeakoulualue. Tavoitteena on, että tutkintotodistukset ovat suoraan vertailukelpoisia. Kysymykseni koskee NARIC-verkon tiedotuskeskusten tehokkuutta ja tuloksia. Voisiko komissio antaa tilastotietoja niiden opiskelijoiden määristä, jotka ottavat yhteyttä verkkoon saadakseen tietoja tutkintotodistusten tunnustamisesta? Onko komissiolla tietoja jäsenvaltioiden tiedotuskeskusten neuvontatoiminnan tuloksista? Jos on, niin kuinka kauan keskimäärin kestää ennen kuin esitettyyn kysymykseen saa vastauksen? Viviane Redingin komission puolesta antama vastaus (15. marraskuuta 2002) Komissiolla ei ole luotettavia tilastotietoja arvoisan parlamentin jäsenen mainitsemista seikoista, koska kyseisiä tilastoja saa ainoastaan yksittäisistä NARIC-tiedotuspisteistä. Komissio selvittää, voidaanko tällaisia tilastoja laatia viimeaikaisten tutkimusten perusteella, ja saattaa selvitystensä tulokset parlamentin tietoon viipymättä.
KIRJALLINEN KYSYMYS P-3136/02 esittäjä(t): Mihail Papayannakis (GUE/NGL) komissiolle. Laajan liikenneyhteyden rakentaminen.



Virallinen lehti nro 222 E , 18/09/2003 s. 0046 - 0047



KIRJALLINEN KYSYMYS P-3136/02 esittäjä(t): Mihail Papayannakis (GUE/NGL) komissiolle (28. lokakuuta 2002) Aihe: Laajan liikenneyhteyden rakentaminen Ranskan valtio on päättänyt rakentaa laajan liikenneyhteyden Bordeaux'n ja Toulousen välille Airbus A380 -koneiden osien kuljetusta varten, ja tarkoituksena on rakentaa myös erityisen suuri tie. Kyseinen tie tekee omituisen mutkan Barbotan Les Thèrmesin kautta, vaikka käytettävissä olisi myös suora, seitsemän kilometriä lyhyempi reitti. - Barbotanissa toimii 1 700 henkeä työllistävä kylpylä, ja työpaikkoja saatetaan vähentää laajan liikenneyhteyden rakentamisesta aiheutuvien haittojen vuoksi. - Barbotanin aluetta on jo ehdotettu komissiolle yhteisön tärkeänä pitämäksi alueeksi, ja siellä elää monia tärkeitä lajeja, joista yksi on luontotyyppidirektiivissä määritelty ensisijainen laji. - Kylpylätoiminnan kehittämiseen ja alueen luonnonympäristön suojeluun on myönnetty varoja rakennerahastoista. Katsooko komissio, että kyseisen laajan liikenneyhteyden rakentaminen on ristiriidassa ympäristönsuojelua koskevan yhteisön oikeuden ja varsinkin direktiivien 79/409/ETY(1) ja 92/43/ETY(2) kanssa? Voiko komissio ilmoittaa, onko Bordeaux'n ja Toulousen välisen laajan liikenneyhteyden rakentamiseen myönnetty varoja rakennerahastoista, tai onko sitä varten myönnetty Euroopan investointipankin lainoja? Jos niitä on myönnetty, katsooko komissio niiden myöntämisen olevan ristiriidassa ympäristönsuojelun rahoittamisen kanssa? Mitä aloitteita komissio aikoo tehdä, jotta kyseistä liikenneyhteyttä muutettaisiin siten, että se olisi ympäristönsuojelua koskevien direktiivien mukainen? (1) EYVL L 103, 25.4.1979, s. 1. (2) EYVL L 206, 22.7.1992, s. 7. Margot Wallströmin komission puolesta antama vastaus (27. marraskuuta 2002) Komissio vastaanotti äskettäin kaksi kantelua, jotka liittyvät parlamentin jäsenen mainitsemaan hankkeeseen rakentaa laaja liikenneyhteys Bordeaux'n ja Toulousen välille Airbus A380 -koneiden osien kuljetusta varten. Komissio tutkii parhaillaan, onko hanke ristiriidassa 2. huhtikuuta 1979 luonnonvaraisten lintujen suojelusta annetun neuvoston direktiivin 79/409/ETY ja 21. toukokuuta 1992 luontotyyppien sekä luonnonvaraisen eläimistön ja kasviston suojelusta annetun neuvoston direktiivin 92/43/ETY säännösten kanssa. Komissio aikoo tutkia kanteluihin sisältyvät tiedot ja ryhtyy sen jälkeen tarvittaviin toimenpiteisiin, joilla varmistetaan yhteisön ympäristölainsäädännön noudattaminen. Komissio voi vahvistaa, että kyseiseen hankkeeseen ei liity minkäänlaista yhteisön rahoitusta.